2.3 การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการ

  บริษัทฯ ดำเนินธุรกิจรับเหมาก่อสร้างโครงการขนาดใหญ่ โดยมุ่งเน้นผลงานก่อสร้างที่มีคุณภาพสูง
  มีเป้าหมายสูงสุด คือ มาตรฐานของผลงานก่อสร้างที่มีคุณภาพ ตรงเวลา ราคายุติธรรม
  โดยคำนึงถึงความปลอดภัย สิ่งแวดล้อมและสุขอนามัย เพื่อตอบสนองความต้องการของลูกค้า
  รวมถึงการนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้างของบริษัทฯ
  เพื่อเพิ่มผลกำไร ลดต้นทุนและมีความปลอดภัยในงานก่อสร้าง

  งานก่อสร้างของบริษัทฯ แบ่งตามประเภทการก่อสร้างออก ได้ 5 ประเภท คือ

1.  งานก่อสร้างด้านสาธารณูปโภคได้แก่ ถนน ทางด่วน ทางยกระดับ ทางหลวง สะพาน

2.  งานก่อสร้างด้านอุตสาหกรรมได้แก่ โรงกลั่นน้ำมัน โรงงานปิโตรเคมี โรงงานอุตสาหกรรม

3.  งานก่อสร้างด้านอาคาร ได้แก่ อาคารสูง อาคารสำเร็จรูป บ้านพักอาศัย

4.  งานก่อสร้างด้านพลังงานได้แก่ สถานีไฟฟ้า โรงไฟฟ้า

5.  งานก่อสร้างด้านสิ่งแวดล้อมและงานอื่น ๆ ได้แก่ ระบบบำบัดน้ำเสีย
    แท่นขุดเจาะก๊าซธรรมชาติ งานวางสายเคเบิ้ล ระบบกำจัดขยะ คลองส่งน้ำ คลองระบายน้ำ

โครงสร้างรายได้ แบ่งตามประเภทงานก่อสร้าง

  ------------------- --------- --------- --------- --------- --------- ---------
  (หน่วย : ล้านบาท)     2549                2548                2547      

                      ล้านบาท    %         ล้านบาท    %         ล้านบาท    %

  ด้านสาธารณูปโภค       6,375     43.47%    5,284     40.42%    2,993     36.32%

  ด้านอุตสาหกรรม        870       5.93%     743       5.68%     1,000     12.14%

  ด้านอาคาร            3,361     22.92%    5,160     39.47%    3,737     45.35%

  ด้านพลังงาน           3,873     26.41%    1,885     14.42%    481       5.84%

  ด้านสิ่งแวดล้อม         185       1.26%     -         -         28        0.34%

  รวม                 14,664    100.00%   13,073    100.00%   8,240     100.00%
  ------------------- --------- --------- --------- --------- --------- ---------

-   ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยที่มีผลกระทบต่อโอกาสในการประกอบธุรกิจ

-   การเติบโตของงานก่อสร้างในต่างประเทศ โดยเฉพาะในกลุ่มประเทศกำลังพัฒนา เช่น
    ประเทศในกลุ่มอาเซียน เอเชียใต้ และประเทศในแถบตะวันออกกลาง เช่น U.A.E และ
    Qatar ซึ่งถือเป็นตลาดก่อสร้างที่มีแนวโน้มการเติบโตที่ดี

ปัจจัยที่มีผลกระทบต่อข้อจำกัดในการประกอบธุรกิจ

-   การเปิดเสรีภาคบริการในอนาคต
    จะส่งผลให้ผู้ประกอบการและผู้ประกอบวิชาชีพที่เกี่ยวข้องสามารถเข้ามาแข่งขันได้มากขึ้น
    ซึ่งจะส่งผลให้ภาวะการแข่งขันรุนแรงขึ้น

-   การเปลี่ยนแปลงของสภาวะเศรษฐกิจโดยรวมที่ส่งผลให้เกิดความผันผวนของต้นทุนการก่อสร้างและต้นทุนทางการเงิน

-   ความไม่แน่นอนทางการเมืองเกี่ยวกับความชัดเจนในการดำเนินโครงการต่างๆ
    รวมไปถึงฐานะการเงินการคลังของภาครัฐ ซึ่งอาจจะส่งผลให้การดำเนินโครงการล่าช้า

สิทธิประโยชน์ที่บริษัทฯได้รับ

บริษัทฯ ได้ขึ้นทะเบียนเป็นผู้รับเหมาประเภทต่าง ๆ
กับทางราชการและรัฐวิสาหกิจทุกแห่งที่เกี่ยวข้องกับ อุตสาหกรรมก่อสร้าง
โดยในการขึ้นทะเบียนเป็นผู้รับเหมาจะมีการพิจารณาคุณสมบัติในด้านต่าง ๆ ดังต่อไปนี้

คุณสมบัติทั่วไป

-   รูปแบบการจดทะเบียนของกิจการ เช่น ห้างหุ้นส่วนจำกัด บริษัทจำกัด บริษัทมหาชนจำกัด

-   วัตถุประสงค์ในการดำเนินงานของกิจการ

คุณสมบัติเฉพาะ

-   ฐานะการเงิน (ทุนจดทะเบียน, วงเงินสินเชื่อ)

-   ผลงานที่ผ่านมาในอดีต

-   เครื่องมือเครื่องจักร

-   บุคลากร

ในปี 2549 บริษัทฯได้รับการขึ้นทะเบียนเป็นผู้รับเหมาของหน่วยงานต่าง ๆ ดังต่อไปนี้

กรมโยธาธิการและผังเมือง

+-----------------+----------+----------+------------+----------------+
| สาขางานก่อสร้าง   | งานอาคาร | งานเขื่อน  | ทางระบายน้ำ | ระบบบำบัดน้ำเสีย  |
+-----------------+----------+----------+------------+----------------+
|   ประเภทชั้น      | 1        | 1        | 1          | 1              |
+-----------------+----------+----------+------------+----------------+
|   วงเงินก่อสร้าง   | <        |          |            |                |
|                 | -------- |          |            |                |
|                 | -------- |          |            |                |
|                 | -------ไ |          |            |                |
|                 | ม่จำกัดวงเ |          |            |                |
|                 | งิน------ |          |            |                |
|                 | -------- |          |            |                |
|                 | -------> |          |            |                |
+-----------------+----------+----------+------------+----------------+

กรุงเทพมหานคร

  ---------------------- ------------------------------------------------- --------------------------
  สาขางานก่อสร้าง          งานทาง                                            งานอาคาร

  ประเภทชั้น               1                                                 1

  วงเงินก่อสร้าง            <------------------ไม่จำกัดวงเงิน---------------->   
  ---------------------- ------------------------------------------------- --------------------------

การประปาภูมิภาค

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

การไฟฟ้าฝ่ายผลิตแห่งประเทศไทย

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                -

  วงเงินก่อสร้าง             ไม่จำกัดวงเงิน
  ----------------------- -----------------------------------------------

กรมชลประทาน

  ----------------------- -----------------------------------------------
  สาขางานก่อสร้าง           งานก่อสร้างชลประทาน

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

บริษัท ทีโอที จำกัด (มหาชน)

  ------------------ ------------------------------------------------- ----------------- -----------------
  สาขางานก่อสร้าง      งานทาง                                            งานอาคาร          งานท่อร้อยสาย

  ประเภทชั้น           1                                                 1                 1

  วงเงินก่อสร้าง        <------------------ไม่จำกัดวงเงิน---------------->                     
  ------------------ ------------------------------------------------- ----------------- -----------------

กรมทางหลวง

  ------------------- ------------------------------------------------- --------------------------------
  สาขางานก่อสร้าง       งานทาง                                            งานสะพานและท่อ

  ประเภทชั้น            พิเศษ                                              

  วงเงินก่อสร้าง         <------------------ไม่จำกัดวงเงิน---------------->   
  ------------------- ------------------------------------------------- --------------------------------

การเคหะแห่งชาติ

  --------------- ------------------------------------------------- --------- ----------- --------- -------------------
  สาขางานก่อสร้าง   อาคารทั่วไป                                         อาคารสูง   อาคารพิเศษ   งานโยธา   งานระบบบำบัดน้ำเสีย,
                                                                                                    ประปา, บ่อบาดาล

  ประเภทชั้น        1                                                 1         1           1         1

  วงเงินก่อสร้าง     <------------------ไม่จำกัดวงเงิน---------------->                                   
  --------------- ------------------------------------------------- --------- ----------- --------- -------------------

กรมทางหลวงชนบท

  --------------------- ------------------------------------------------- ----------------------------
  สาขางานก่อสร้าง         งานทาง                                            งานสะพาน

  ประเภทชั้น              พิเศษ                                              พิเศษ

  วงเงินก่อสร้าง           <------------------ไม่จำกัดวงเงิน---------------->   
  --------------------- ------------------------------------------------- ----------------------------

 

(2) ตลาดและภาวะการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

  กลยุทธ์การแข่งขัน

1.  บริษัทฯ มีนโยบายลดต้นทุนการผลิตลง
    โดยการลดความผิดพลาดในการผลิตโดยให้มีการแก้ไขชิ้นงานน้อยที่สุด
    เพื่อเพิ่มศักยภาพในการแข่งขันทางด้านราคาและการทำกำไร

2.  ยึดหลักการดำเนินงานโดยมุ่งเน้นผลงานก่อสร้างที่มีคุณภาพสูง ราคายุติธรรม
    โดยคำนึงถึงความปลอดภัย สิ่งแวดล้อมและสุขอนามัยของงานก่อสร้างเป็นสำคัญ
    รวมทั้งการดำเนินงานให้แล้วเสร็จและส่งมอบงานให้กับลูกค้าตรงตามเวลา

3.  บริษัทฯ มีนโยบายคุณภาพ
    ที่ใช้เป็นแนวทางปฏิบัติภายในองค์กรให้ได้ผลงานออกมาได้มาตรฐานและตอบสนองความต้องการลูกค้า

4.  รับงานก่อสร้างทั่วไปทั้งด้านโยธา เครื่องกลและไฟฟ้า นอกจากนี้บริษัทฯ
    ยังได้พัฒนาส่วนของงานทางด้านวิศวกรรม
    โดยเสริมบุคลากรและการจัดการอบรมความรู้ที่เกี่ยวข้องกับการก่อสร้างอื่น ๆ
    เพื่อเพิ่มทักษะให้กับบุคลากรที่เกี่ยวข้องอย่างต่อเนื่อง

5.  อุตสาหกรรมก่อสร้างเป็นงานที่ต้องการความรู้และความชำนาญของบุคลากรหลาย ๆ สาขา
    โดยเฉพาะในปัจจุบันงานในภาคเอกชนมีลักษณะเปลี่ยนแปลงไป เช่น ในรูปแบบของ Turnkey
    Project บริษัทฯ
    จึงได้เล็งเห็นถึงความต้องการของลูกค้าและได้ปรับรูปแบบของการเสนอราคาและบุคลากรให้สามารถรองรับการแข่งขันรูปแบบที่แปลี่ยนไป
    โดยเน้นการเพิ่มประสิทธิภาพของบุคลากรขององค์กรเพื่อเป็นการลดต้นทุนการผลิตและเตรียมรองรับงานในส่วนภาคเอกชนโดยเฉพาะทางด้านพลังงานที่กำลังขยายตัวเพิ่มมากขึ้นตามสภาพความต้องการที่เพิ่มมากขึ้นรวมถึงการจัดเตรียมบุคลากรเพื่อความพร้อมในการขยายงานก่อสร้าง

  ลักษณะลูกค้า

  อุตสาหกรรมการก่อสร้างเป็นอุตสาหกรรมที่มีการเคลื่อนไหวเป็นไปในทิศทางเดียวกันกับภาวะเศรษฐกิจโดยรวม
  ในช่วงที่เศรษฐกิจของประเทศมีแนวโน้มชะลอตัวลง
  ในส่วนของภาครัฐการลงทุนในโครงการใหม่ขนาดใหญ่ในปี 2550 มีแนวโน้มลดลง
  ประกอบกับโครงการระบบขนส่งมวลชนที่ยังไม่มีความชัดเจนในการดำเนินการ ทำให้บริษัทฯ
  ต้องมองหาตลาดแห่งใหม่ เพื่อลดผลกระทบจากภาวะเศรษฐกิจที่ชะลอตัว
  ในส่วนภาคเอกชนโดยเฉพาะงานทางด้านพลังงานและปิโตรเคมีที่มีแนวโน้มการขยายตัวเพิ่มขึ้น
  คาดการณ์ได้ว่าลูกค้าในภาคเอกชนจะมีสัดส่วนที่สูงขึ้นเล็กน้อย

  ในช่วง 2-3 ปีที่ผ่านมา ธุรกิจอสังหาริมทรัพย์และการก่อสร้างมีการขยายตัวอย่างต่อเนื่อง
  ซึ่งส่งผลดีต่อการดำเนินงานของบริษัทฯด้วย จำนวนโครงการก่อสร้างต่าง ๆ ของบริษัทฯ
  มีการเพิ่มสูงขึ้นอย่างต่อเนื่องทั้งภาครัฐและภาคเอกชน ทำให้ทางบริษัทฯ
  ต้องหันมาเน้นเรื่องคุณภาพของผลผลิตเป็นหลัก
  เพื่อรักษาระดับความพึงพอใจของลูกค้าอย่างต่อเนื่อง

  ลักษณะของลูกค้าของบริษัทฯ แบ่งออกได้เป็น 2 กลุ่มใหญ่ คือ ภาคราชการ (และรัฐวิสาหกิจ)
  และภาคเอกชน โดยมีสัดส่วนของงาน ภาคราชการ : ภาคเอกชน ในปี 2548 ประมาณ 69% :
  31% และในปี 2549 ประมาณ 66% : 34% ส่วนในปี 2550 บริษัทฯ
  ตั้งเป้าหมายของภาคราชการ มีสัดส่วนประมาณ 60% และภาคเอกชนประมาณ 40%
  เนื่องจากบริษัทฯ ยังคงเป้าหมายทางภาครัฐที่มีแผนลงทุนโครงการระบบขนส่งมวลชนขนาดใหญ่
  ซึ่งเป็นโครงสร้างพื้นฐานที่คาดว่าจะต้องเกิดขึ้นในอนาคตอันใกล้

  ลูกค้าในภาคเอกชนในปี 2550
  จะเน้นไปทางด้านพลังงานซึ่งคาดว่ามีการขยายตัวเพิ่มขึ้นตามอัตราการขยายตัวของเศรษฐกิจในระยะยาว
  ลูกค้ารายใหญ่ทางภาคเอกชน ได้แก่ Mitsubishi Heavy Industries, Alstom Power,
  Marubeni Corporation

  ลูกค้าในภาครัฐวิสาหกิจในปี 2550 ของบริษัทฯ จะประกอบไปด้วยหน่วยงานต่าง ๆ เช่น
  การรถไฟแห่งประเทศไทย การทางพิเศษแห่งประเทศไทย
  การรถไฟฟ้าขนส่งมวลชนแห่งประเทศไทย การไฟฟ้าฝ่ายผลิตฯ การประปานครหลวง
  การท่าอากาศยานแห่งประเทศไทย บริษัท ปตท. จำกัด (มหาชน)

-   กลุ่มลูกค้าเป้าหมาย

1.  งานภาคราชการและรัฐวิสาหกิจ ซึ่งประกอบด้วย กรมทางหลวงชนบท กรมชลประทาน
    กรมทางหลวง กรุงเทพมหานคร และเทศบาลต่าง ๆ รวมทั้งการรถไฟแห่งประเทศไทย
    การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย การไฟฟ้านครหลวง
    การไฟฟ้าฝ่ายผลิตแห่งประเทศไทย การประปานครหลวง บริษัท การบินไทย จำกัด (มหาชน)
    เป็นต้น

2.  งานภาคเอกชน ประกอบด้วย
    โรงงานปิโตรเคมีและอุตสาหกรรมที่เกี่ยวข้องรวมไปถึงโรงไฟฟ้า เป็นต้น

โครงสร้างรายได้จากการก่อสร้าง แบ่งตามประเภทลูกค้า

  ------------- -------- --------- ----------- --------- --------- ---------
  ลูกค้า          2549               2548                  2547      

                ล้านบาท   %         ล้านบาท      %         ล้านบาท    %

  ภาคราชการ     9,615    65.57%    9,046       69.20%    4,991     60.57%

  ภาคเอกชน      5,049    34.43%    4,027       30.80%    3,249     39.43%

  รวม           14,664   100.00%   13,073      100.00%   8,240     100.00%
  ------------- -------- --------- ----------- --------- --------- ---------

-   การจำหน่ายและช่องทางการจำหน่าย

งานในภาคอุตสาหกรรมการก่อสร้างส่วนใหญ่จะต้องใช้การประมูลราคาแข่งขันกับบริษัทก่อสร้างอื่น ๆ
ปัจจุบันงานภาคราชการและรัฐวิสาหกิจจะใช้ระบบ e-Auction
เกือบทั้งหมดตามระเบียบการจัดซื้อจัดจ้างใหม่
ส่วนงานภาคเอกชนส่วนใหญ่ยังใช้วิธีเสนอราคาโดยการยื่นซองเสนอราคาและวิธีการตกลงราคา
ขึ้นอยู่กับขนาดและประเภทของงานและลูกค้า
ในอดีตช่องทางการจำหน่ายจะเน้นภายในประเทศเท่านั้น แต่ในปี 2550 นี้ทางบริษัทฯ
มีนโยบายที่จะขยายช่องทางการจำหน่ายไปยังต่างประเทศที่มีการลงทุนในภาคการก่อสร้างสูง

(ข) ภาวะการแข่งขัน

-   สภาพการแข่งขันในอุตสาหกรรม

  อุตสาหกรรมก่อสร้างมีการแข่งขันสูงมากในปีที่ผ่านมาไม่ว่าจะเป็นงานก่อสร้างของภาครัฐหรือภาคเอกชน
  โดยการแข่งขันยังคงเป็นการแข่งขันด้านราคาเป็นหลัก
  การแข่งขันที่รุนแรงเป็นผลมาจากจำนวนงานก่อสร้างที่ลดลงในบาง Sector
  เนื่องจากปัญหาการชะลอตัวของเศรษฐกิจและปัญหาเสถียรภาพทางการเมือง

  การลงทุนในภาคก่อสร้างของทั้งปี 2549 คาดว่าจะมีการเติบโตขึ้นเพียงเล็กน้อยจากปีก่อน
  โดยการเติบโตของการลงทุนภาคเอกชนโดยเฉพาะโครงการก่อสร้างในภาคอุตสาหกรรมมีอัตราที่ลดลงในขณะที่การก่อสร้างในธุรกิจอสังหาริมทรัพย์ยังคงมีการขยายตัวที่ดีต่อเนื่องจากปี
  2548 งานก่อสร้างหลายโครงการที่มีในปี 2549 เป็นผลของการลงทุนในช่วงปี 2547-2548
  โดยปัจจัยหลักที่ส่งผลกระทบต่อธุรกิจก่อสร้างในปี 2549
  มาจากการชะลอตัวของการลงทุนจากต่างประเทศ
  ปัญหาเสถียรภาพทางการเมืองและในช่วงไตรมาสสุดท้ายของปีที่มีนโยบายการกันสำรองเงินตราต่างประเทศจากธนาคารแห่งประเทศไทย
  ทำให้ความเชื่อมั่นของนักลงทุนลดลงและคาดว่าอาจจะส่งผลต่อการลงทุนทางตรงจากต่างประเทศ
  (FDI) ให้ลดลงได้บ้าง

  สำหรับการลงทุนในภาคก่อสร้างของรัฐยังคงมีการขยายตัวแต่เป็นอัตราที่ชะลอลง
  แต่อย่างไรก็ดีภาครัฐยังคงให้ความสำคัญกับการพัฒนาโครงสร้างพื้นฐาน (Infrastructures)
  เพื่อเพิ่มความสามารถในการแข่งขันของประเทศในระยะยาว
  จึงยังคงมีโครงการลงทุนในระบบสาธารณูปโภคอย่างต่อเนื่อง

-   จำนวนคู่แข่งขันโดยประมาณ

สามารถจำแนกคู่แข่งของบริษัทฯ ตามลักษณะงานก่อสร้างหลักของบริษัทฯ ดังนี้

  - งานทางด้านอาคาร มีคู่แข่งรายใหญ่ประมาณ 12 ราย

  - งานทางด้านสาธารณูปโภค แยกเป็น

-   ถนนและสะพาน มีคู่แข่งรายใหญ่ประมาณ 10 ราย

-   งานเขื่อน, คลองส่งน้ำ และระบบประปา มีคู่แข่งรายใหญ่ประมาณ 7 ราย

-   งานระบบระบายน้ำและบำบัดน้ำเสีย ระบบกำจัดขยะ มีคู่แข่งรายใหญ่ประมาณ 10 ราย

-   ขนาดของบริษัทฯ เมื่อเทียบกับคู่แข่งขัน

เมื่อเทียบจากรายได้จากงานก่อสร้างในปีที่ผ่านมาและขนาดของโครงการก่อสร้างที่บริษัทฯ
ดำเนินงาน จัดได้ว่าบริษัทฯ อยู่ใน 3
อันดับต้นของบริษัทก่อสร้างขนาดใหญ่ที่จดทะเบียนในตลาดหลักทรัพย์แห่งประเทศไทย

-   สถานภาพและศักยภาพในการแข่งขัน

ถึงแม้ว่าการลงทุนในภาคก่อสร้างในปี 2549
จะชะลอตัวลงแต่ยังคงมีปริมาณงานก่อสร้างสม่ำเสมอโดยส่วนใหญ่จะเป็นงานจากภาครัฐโดยขนาดของโครงการก่อสร้างมีขนาดใหญ่ขึ้นและมีรูปแบบการดำเนินงานที่ซับซ้อนมากขึ้น
การแข่งขันจากคู่แข่งที่มีศักยภาพสูงมากขึ้น บริษัทฯ
ซึ่งมีสถานะเป็นบริษัทรับเหมาก่อสร้างขนาดใหญ่ของประเทศได้มีการปรับตัวอย่างต่อเนื่องเพื่อทำให้องค์กรตอบสนองต่อสภาพแวดล้อมในการดำเนินงานที่เปลี่ยนแปลงไป
และเพิ่มประสิทธิภาพในการดำเนินงาน ลดต้นทุนการดำเนินงาน
โดยบริษัทฯได้ทำการพัฒนาทั้งบุคลากร ระบบการทำงาน การจัดโครงสร้างองค์กรให้เหมาะสม

แนวโน้มภาวะอุตสาหกรรมและสภาพการแข่งขันในอนาคต

ทิศทางของอุตสาหกรรมรับเหมาก่อสร้างในปี 2550 ขึ้นอยู่กับภาวะเศรษฐกิจเป็นหลัก
จากการคาดหมายของสำนักงานคณะกรรมการพัฒนาการเศรษฐกิจและสังคมแห่งชาติ คาดว่าในปี
2550 เศรษฐกิจไทยจะขยายตัวร้อยละ 4.0-5.0 ซึ่งลดลงจากปี 2549
ซึ่งประมาณการว่าเศรษฐกิจไทยจะขยายตัวร้อยละ 5.0

ในปี 2550 คาดว่าภาวะอุตสาหกรรมก่อสร้างจะอยู่ในภาวะทรงตัว
โดยประเด็นทางด้านการเมืองเป็นตัวแปรที่สำคัญที่จะส่งผลต่อการลงทุนในภาคก่อสร้างไม่ว่าจะเป็นของภาคเอกชนหรือภาครัฐ
การลงทุนภาคก่อสร้างยังคงมีแต่ในอัตราที่ไม่สูงมากและชะลอออกไปจนกว่าจะมีความชัดเจนเกี่ยวกับรัฐธรรมนูญและรัฐบาลชุดต่อไป
คาดว่าการแข่งขันในอุตสาหกรรมยังคงมีความรุนแรงต่อไป
เนื่องจากความไม่แน่นอนเกี่ยวกับปริมาณงานก่อสร้างในตลาด

ปัจจัยที่อาจส่งกระทบต่อปริมาณงานก่อสร้างในปี 2550 มีทั้งปัจจัยบวกและปัจจัยลบ ดังต่อไปนี้

1.  นโยบายการลงทุนในโครงการขนส่งมวลชนของภาครัฐ
    คาดว่าจะเป็นปัจจัยบวกต่ออุตสาหกรรมเนื่องจากรัฐบาลชุดปัจจุบันยังคงให้ความสำคัญกับการดำเนินโครงการรถไฟฟ้าขนส่งมวลชนต่อไป
    ที่ประชุมครม. วันที่ 6 กุมภาพันธ์ 2550
    เห็นชอบโครงการระบบขนส่งมวลชนทางรางในพื้นที่กทม.และปริมณฑล
    โดยจะมีการก่อสร้างรถไฟชานเมืองและรถไฟฟ้ารวมระยะทาง 137 ก.ม.ได้แก่สายสีแดง
    บางซื่อ-ตลิ่งชันจะเริ่มประกวดราคา เดือนเม.ย. 2550 และจะก่อสร้างในเดือนต.ค.2550
    อย่างไรก็ดี
    เนื่องจากรัฐบาลที่อนุมัติโครงการดังกล่าวเป็นเพียงรัฐบาลชั่วคราวทำให้ยังคงมีความเสี่ยงจากโอกาสที่โครงการจะไม่สามารถดำเนินการได้ตามระยะเวลาที่กำหนด

2.  แผนการลงทุนของรัฐวิสาหกิจขนาดใหญ่ เช่น ปตท.
    ซึ่งมีแผนการลงทุนระยะยาวที่ชัดเจนทั้งโครงการก่อสร้างโรงงานปิโตรเคมี โรงกลั่นน้ำมัน
    โครงการลงทุนในระบบการผลิตก๊าซธรรมชาติ เป็นต้น
    ซึ่งจะเข้ามาช่วยเพิ่มปริมาณงานก่อสร้างในตลาดได้

  ภาวะธุรกิจอสังหาริมทรัพย์ คาดว่าในปี 2550 ธุรกิจอสังหาริมทรัพย์ยังอยู่ในภาวะทรงตัว
  ถึงแม้ว่าจะมีปัจจัยบวกหลาย ๆ ประการ เช่น ทิศทางของอัตราเงินเฟ้อที่คาดว่าจะลดลง
  อัตราดอกเบี้ยที่เริ่มมีเสถียรภาพและเสถียรภาพทางการเมืองและความชัดเจนของรัฐธรรมนูญฉบับใหม่
  แต่เนื่องจากความต้องการที่อยู่อาศัยที่แท้จริงเริ่มลดลง
  จะทำให้ภาวะธุรกิจอสังหาริมทรัพย์จะไม่มีการเติบโตมากเหมือนในช่วงปี 2547-2548

 (3) การจัดหาผลิตภัณฑ์หรือบริการ

(ก.) ลักษณะการจัดให้ได้มาซึ่งผลิตภัณฑ์

กระบวนการดำเนินการก่อสร้างของบริษัทฯ จะเริ่มต้นตั้งแต่การจัดหางาน เข้าร่วมประมูลหรือติดต่อกับเจ้าของโครงการเพื่อเสนอราคางานก่อสร้าง ดำเนินงานก่อสร้าง และส่งมอบผลงานให้แก่ลูกค้า โดยภาพรวมของการดำเนินงานของบริษัทฯ สามารถแสดงได้ด้วยแผนภูมิต่อไปนี้

[]

เมื่อแบ่งกิจกรรมในบริษัทฯในการดำเนินงานก่อสร้างสามารถแบ่งกิจกรรมได้ออกเป็น 2 กิจกรรมหลัก คือ กิจกรรมหลักและกิจกรรมสนับสนุน 

กิจกรรมหลัก: กิจกรรมหลักของบริษัทฯ ในการนำเสนอสินค้าและบริการเริ่มตั้งแต่กระบวนการหางานก่อสร้างจนดำเนินการส่งมอบงานก่อสร้างที่แล้วเสร็จให้แก่ลูกค้า มีกิจกรรมดังนี้

1.  งานด้านการตลาดและประมาณราคา (Marketing And Estimation)

งานในส่วนงานนี้เป็นขั้นตอนแรก เป็นการติดต่อกับลูกค้าเพื่อเข้าร่วมประมูลงานหรือรับงานก่อสร้าง โดยมีหน้าที่ความรับผิดชอบที่สำคัญดังนี้

-   ตรวจสอบข่าวสารของโครงการใหม่ ๆ และสรุปโครงการเป้าหมาย

-   ถอดแบบ เพื่อประมาณต้นทุนงานก่อสร้าง

-   ยื่นประมูลงานหรือเสนอราคาโครงการเป้าหมายที่บริษัทฯ มีคุณสมบัติตามที่ลูกค้ากำหนด

-   บริหารสัญญาก่อสร้างต่าง ๆ

ช่องทางในการเสนอราคางานก่อสร้าง มี 4 รูปแบบ ได้แก่

-   การประกวดราคาแบบปิด
    เป็นการประกวดราคาที่มีผู้ประกวดราคายื่นเอกสารประกวดราคาทั้งหมด 2 ซอง
    เป็นเอกสารด้านเทคนิคและเอกสารด้านราคา
    โดยเจ้าของงานจะพิจารณาจากเอกสารด้านเทคนิคก่อน
    ผู้ประกวดราคาที่ผ่านการพิจารณาจากเอกสารเทคนิค
    จึงจะได้รับการพิจารณาเอกสารด้านราคาจากเจ้าของงานอีกครั้ง
    หลังจากนั้นเจ้าของงานจะแจ้งว่าใครเป็นผู้ชนะการประกวดราคา

-   การประกวดราคาแบบเปิด
    เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
    แล้วทางเจ้าของงานจะเปิดซองทันที จากนั้นจึงทำการประกาศผู้ชนะการประกวดราคาเลย

-   การประกวดราคาออกแบบและก่อสร้าง เป็นการเสนอราคางานก่อสร้าง
    รวมทั้งการออกแบบให้เป็นไปตามจุดประสงค์ของเจ้าของงาน

-   การเสนอราคาแบบเจรจาต่อรอง
    เป็นการเสนอราคางานก่อสร้างให้เจ้าของงานโดยจะมีการต่อรองราคาและเงื่อนไขกัน

รูปแบบการรับงานที่บริษัทฯได้ใช้อยู่ในปัจจุบันมี 3 รูปแบบ คือ

-   ผู้รับเหมางานโดยตรง (Main Contractor) การทำงานรับเหมาก่อสร้างบางส่วน
    หรือทั้งหมดของโครงการ โดยมีคู่สัญญาเป็นเจ้าของโครงการ งานก่อสร้างส่วนใหญ่ของบริษัทฯ
    จะเป็นการรับงานโดยตรงจากเจ้าของงาน

-   ผู้รับเหมาช่วง (Sub Contractor) การรับเหมางานบางส่วนหรือทั้งหมดของแต่ละโครงการ
    โดยคู่สัญญาเป็นผู้รับเหมาโดยตรงกับเจ้าของโครงการนั้น
    โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
    ต้องผู้ใช้รับเหมาต่างประเทศ เช่น Foster Wheeler, ABB Lumus, Alstom, Chiyoda
    Corporation, Mitsubishi Heavy Industries และ Marubeni เป็นต้น
    ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัทฯโดยว่าจ้างให้บริษัทฯ
    เป็นคู่สัญญาในโครงการจำนวนมาก

-   กิจการร่วมค้า (Joint Venture) การเข้าร่วมทำงานของบริษัทหลายๆ
    บริษัทโดยนำจุดเด่นของแต่ละบริษัท
    มาร่วมกันทำโครงการขนาดใหญ่มากซึ่งต้องการเทคโนโลยีเฉพาะทางและต้องใช้ประสบการณ์จุดเด่นของแต่ละบริษัทมาร่วมกัน
    เช่น กิจการร่วมค้า Taisei – Nishimatsu –NKK – Sino-Thai , Taisei –
    Sino-Thai เป็นต้น

2.  งานด้านปฏิบัติการ (Operations)

  หลังจากที่ประมูลงานได้และลงนามในสัญญาระหว่างลูกค้ากับบริษัทเรียบร้อยแล้ว ขั้นตอนต่อไป
  คือการดำเนินการก่อสร้าง ซึ่งเป็นหัวใจหลักของธุรกิจรับเหมาก่อสร้าง
  โดยทางฝ่ายปฏิบัติการจะประสานงานร่วมกับหน่วยงานต่าง ๆ หน้าที่ของฝ่ายปฏิบัติการมีดังนี้

-   วางแผนการดำเนินการก่อสร้าง ทั้งในส่วนของการจัดทำงบประมาณ
    การจัดทำแผนงานก่อสร้างอย่างละเอียด โดยตรวจสอบความต้องการที่แท้จริงของเจ้าของงาน
    ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน
    ทั้งในส่วนของการประมาณการความต้องการเครื่องมือเครื่องจักร วัสดุอุปกรณ์ก่อสร้าง
    การวางแผนกำลังพลและการดำเนินการจัดหาบุคลากร

-   ดำเนินการก่อสร้าง ตามข้อกำหนดในสัญญา

-   การควบคุมคุณภาพ บริษัทฯ มีแผนกควบคุมคุณภาพบริหารจัดการในเรื่องการควบคุมคุณภาพงาน
    เพื่อสร้างความมั่นใจในผลงานว่ามีคุณภาพตามมาตรฐานที่ดี ก่อนส่งมอบให้กับเจ้าของงาน

3.  งานด้านบริหารเครื่องมือเครื่องจักร อุปกรณ์และวัสดุก่อสร้าง (Equipment, Tools and
    Inventory management)

ในงานก่อสร้างจำเป็นต้องมีการใช้เครื่องมือเครื่องจักรซึ่งมีมูลค่าสูงและต้องมีความรู้ความชำนาญในการใช้งาน บริษัทฯ มีการจัดตั้งหน่วยงานศูนย์เครื่องมือกลและศูนย์บริหารอุปกรณ์การก่อสร้าง เพื่อทำหน้าที่ดูแลการใช้งานเครื่องมือและเครื่องจักรให้เป็นไปอย่างมีประสิทธิภาพ ทั้งสองหน่วยงานนี้จะประสานงานร่วมกับฝ่ายปฏิบัติการและฝ่ายประมาณราคาในการจัดเตรียมเครื่องมือเครื่องจักร อุปกรณ์และวัสดุก่อสร้างให้ถูกต้องเป็นไปตามแผนการดำเนินการก่อสร้างที่วางไว้ หน้าที่ของศูนย์เครื่องมือและศูนย์บริหารอุปกรณ์การก่อสร้าง ประกอบด้วย

การจัดหา จัดสรรเครื่องมือและเครื่องจักรให้หน่วยงานได้รับเครื่องมือเครื่องจักร อุปกรณ์และวัสดุก่อสร้าง ในเวลาที่เหมาะสม 

ให้ความรู้ในการใช้งาน 

ดูแลและบำรุงรักษาให้เครื่องมือเครื่องจักร อุปกรณ์ อยู่ในสภาพที่พร้อมใช้งานอยู่เสมอ

กิจกรรมสนับสนุน : กิจกรรมที่สนับสนุนกิจกรรมหลักและมีความสำคัญต่อธุรกิจ ช่วยให้สามารถดำเนินงานไปได้อย่างคล่องตัว ประกอบไปด้วยกิจกรรมต่าง ๆ ดังนี้

1.  งานด้านการจัดซื้อจัดจ้าง

ฝ่ายจัดซื้อจัดจ้างดูแลรับผิดชอบในส่วนของ การวางแผนและดำเนินการจัดซื้ออุปกรณ์วัสดุก่อสร้าง
สำหรับการดำเนินงานในโครงการต่าง ๆ โดยมีเป้าหมายของการทำงานคือ
เพื่อให้ได้มาซึ่งวัตถุดิบในราคาที่เหมาะสม จำนวนถูกต้อง
ส่งมอบทันเวลาและทำหน้าที่ในการจัดจ้างผู้รับเหมาย่อย
พร้อมติดตามประเมินผลงานของผู้รับเหมาย่อยและ ผู้จัดจำหน่าย (Supplier)

ส่วนงานจัดซื้อ

การจัดหาวัสดุและอุปกรณ์เพื่อการก่อสร้าง

ในการจัดซื้อวัสดุอุปกรณ์และบริการเพื่อประกอบงานก่อสร้าง บริษัทฯ มีจำนวนผู้จัดจำหน่าย
(Supplier) ที่ผ่านการคัดเลือกและเป็นที่ยอมรับของผู้ประกอบการก่อสร้างทั่วไปเป็นจำนวนมาก
โดยส่วนใหญ่เป็นผู้ประกอบการภายในประเทศ

การจัดหาวัสดุอุปกรณ์และบริการ เพื่อใช้ในการก่อสร้างนั้น บริษัทฯ
สามารถจัดซื้อโดยตรงกับผู้ประกอบการ (Manufacturer) หรือซื้อผ่านตัวแทน (Supplier
representative agent) ภายในประเทศ หรือซื้อจากต่างประเทศโดยตรง
ในการสั่งซื้อวัสดุอุปกรณ์ (Main material) และบริการนั้น ในบางรายการบริษัทฯมีการซื้อเป็น
Big lot โดยมีกำหนดระยะเวลาส่งมอบ (Schedule) ที่แน่นอน ซึ่งทำให้บริษัทฯ
มีอำนาจต่อรองมากขึ้น

ขั้นตอนการพิจารณาการจัดซื้อวัสดุอุปกรณ์และบริการของบริษัทฯ ประกอบด้วย

1.  ทางด้านเทคนิค วัสดุอุปกรณ์และบริการต้องถูกต้องตาม Technical Data,
    Specification และต้องมีการประกันคุณภาพ โดยมีกำหนด Guarantee และ Warranty
    Period ตามข้อกำหนดของเจ้าของงาน

2.  พิจารณาด้าน Commercial Term มี Bid Summary, Cost Evaluation, Cost
    Analysis และCost Control
    ราคาที่ได้ต้องเป็นที่ยอมรับอย่างสมเหตุสมผลและต้องอยู่ในงบประมาณที่กำหนด

การจัดซื้อวัสดุอุปกรณ์ก่อสร้างและบริการในปี 2549 เพิ่มสูงขึ้น เนื่องจากบริษัทฯ
มีจำนวนโครงการก่อสร้างมากขึ้น การจัดซื้อวัสดุอุปกรณ์ก่อสร้างและบริการนั้น
ต้องได้มาตรฐานและเป็นไปตามข้อกำหนด (Specification) ต่าง ๆ
หรือเป็นไปตามข้อตกลงในสัญญาของเจ้าของงาน ทั้งที่เป็นหน่วยราชการ
รัฐวิสาหกิจและหน่วยงานเอกชน โดยวัสดุอุปกรณ์ต่าง ๆ
สามารถผ่านการตรวจสอบจากสถาบันทางราชการ หรือหน่วยงานมาตรฐานอิสระ
ซึ่งเป็นที่ยอมรับของทางราชการและหน่วยงานเอกชน

บริษัทฯ เปิดโอกาสให้กับ ผู้จัดจำหน่าย (Supplier) ทุกรายเข้าแข่งขันประกวดราคา
ภายใต้กฎเกณฑ์เดียวกัน ด้วยความโปร่งใส ตรวจสอบได้
เพื่อให้ได้วัสดุอุปกรณ์ก่อสร้างและบริการที่ดีถูกต้องตามกฎเกณฑ์ เป็นไปตามมาตรฐานสากล
และราคาสมเหตุสมผล

สภาพปัญหาเกี่ยวกับวัตถุดิบ

ความผันผวนของราคาวัสดุต่าง ๆ ที่ใช้ในงานก่อสร้าง โดยส่วนใหญ่แนวโน้มเป็นการปรับเพิ่มขึ้น
โดยมีสาเหตุมาจาก

1.  ปัญหาของการปรับขึ้นของราคาน้ำมันเชื้อเพลิงและผลิตภัณฑ์ของปิโตรเลียม

2.  ปัญหาเนื่องจากการขาดแคลนแรงงาน (Skilled Labor)

3.  ปัญหาเหล็กเส้น, เหล็กแผ่น ขึ้นราคา เนื่องจากวัตถุดิบขึ้นราคา หรือขาดแคลน

4.  อัตราดอกเบี้ยที่ยังคงมีแนวโน้มสูง

ส่วนงานจัดจ้าง

การจัดหาผู้รับเหมาย่อย (Subcontractor)
ที่ตรงกับความต้องการของแต่ละงานในแต่ละหน่วยงาน มีกระบวนการจัดจ้าง ดังนี้

-   ตรวจสอบรายละเอียดงานที่ต้องการสั่งจ้าง

-   คัดเลือกรายชื่อผู้รับเหมา ตามข้อกำหนดของสัญญา (ถ้ามี)
    โดยคัดเลือกจากรายชื่อผู้รับเหมาที่ขึ้นทะเบียนไว้ และรายชื่ออื่น ๆ ตามความเหมาะสม

-   เชิญผู้รับเหมามารับแบบและชี้แจงรายละเอียดเพื่อเสนอราคา

-   รวบรวมใบเสนอราคาและทำการเปรียบเทียบราคาพร้อมเงื่อนไข

-   เจรจาต่อรองกับผู้รับเหมาที่เสนอราคาและเงื่อนไขดีที่สุด 3 อันดับแรก

-   สรุปเลือกผู้รับเหมาและนำเสนอผู้บริหารเพื่ออนุมัติการจ้าง

-   ติดต่อประสานงานระหว่างผู้บริหารโครงการและผู้รับเหมาที่ได้รับคัดเลือก
    เพื่อประชุมทำความเข้าใจและวางแผนการทำงาน

จำนวนผู้จำหน่ายวัตถุดิบ

บริษัทฯมีการจัดทำทำเนียบผู้จัดจำหน่าย (Supplier) และ ผู้รับเหมาย่อย (Subcontractor)
ที่ยอมรับได้ (ASL-Acceptable Supplier List) ซึ่งในปัจจุบันมีจำนวนผู้จัดจำหน่าย
(Supplier) และ ผู้รับเหมาย่อย (Subcontractor) อยู่ในทำเนียบของบริษัทฯจำนวนมาก
โดยที่บริษัทฯไม่มีการสั่งซื้อวัสดุอุปกรณ์ บริการ จากผู้จัดจำหน่าย (Supplier)
รายใดรายหนึ่งเกินกว่า 30% และบริษัทฯ ไม่มีการว่าจ้างผู้รับเหมาย่อย (Subcontractor)
รายใดรายหนึ่งเกินกว่า 30%

สัดส่วนการจัดซื้อในและต่างประเทศ

-   การจัดซื้อในประเทศ 99.95%

-   การจัดซื้อต่างประเทศ 0.05%

2.  งานด้านการเงินและบัญชี

งานด้านการเงิน

ดูแลรับผิดชอบในส่วนของ การจัดหาเงินทุนหมุนเวียนในโครงการก่อสร้าง
รวมถึงการติดตามเรียกเก็บเงินตามสัญญาก่อสร้าง การจ่ายเงินแก่ Supplier
และการทำหนังสือค้ำประกัน

งานด้านบัญชี

ดูแลรับผิดชอบในส่วนของการจัดทำรายงานทางการเงินต่าง ๆ
เพื่อเสนอต่อผู้บริหารและองค์กรภายนอก เช่น ตลาดหลักทรัพย์แห่งประเทศไทย การยื่นภาษีอากร

3.  งานด้านทรัพยากรบุคคล

ดูแลรับผิดชอบในส่วนของ งานสรรหาว่าจ้างงานพัฒนาบุคลากรและฝึกอบรม งานบริหารค่าตอบแทน
งาน สวัสดิการ งานแรงงานสัมพันธ์

เมื่อมีการเปิดหน่วยงานก่อสร้างใหม่ ฝ่ายทรัพยากรบุคคลของบริษัทฯ
มีหน้าที่ในการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งแต่ผู้จัดการโครงการซึ่งเป็นผู้รับผิดชอบในทุก ๆ ด้านของโครงการ
ไปจนถึงจำแนกประเภทและจำนวนคนงานตามหน้าที่ของงานแต่ละประเภท
โดยหากงานใดที่จำเป็นต้องใช้เทคโนโลยีพิเศษ บริษัทฯ ก็จะดำเนินการจัดหาผู้เชี่ยวชาญในด้านนั้น
ๆ เข้ามาดำเนินการโดยตรง

4.  งานด้านระบบเทคโนโลยีสารสนเทศ

ดูแลรับผิดชอบในการดำเนินการติดตั้ง พัฒนาและบำรุงรักษาระบบเทคโนโลยีสารสนเทศขององค์กร
บริษัทฯ
มีการนำโปรแกรมและเทคโนโลยีสมัยใหม่เข้ามาใช้ในองค์กรเพื่อเพิ่มประสิทธิภาพในการทำงาน
ไม่ว่าจะเป็นระบบ Oracle, Microsoft Project, Primavera เป็นต้น

5.  งานด้านบริหารงานทั่วไปและกฎหมาย

ดูแลรับผิดชอบโดยฝ่ายธุรการทั่วไป ซึ่งแบ่งเป็น 2 ส่วนคือ ธุรการทั่วไปและธุรการสนาม

สำหรับส่วนของธุรการทั่วไป งานหลักแบ่งเป็น 4 ส่วนคือ งานธุรการสำนักงาน
งานอาคารและสถานที่ งานยานพาหนะ และงานด้านประกันภัย
ซึ่งเป็นงานสนับสนุนให้การดำเนินงานหลักเป็นไปได้อย่างราบรื่น

สำหรับส่วนของธุรการสนาม งานหลักแบ่งเป็น 5 ส่วนคือ งานด้านธุรการสนามทั่วไป
งานด้านบุคคลและแรงงานสัมพันธ์ งานด้านจัดซื้อ จัดหาและจัดจ้าง งานด้านบัญชีและการเงิน
งานอื่น ๆ ที่ได้รับมอบหมายจากบริษัทฯ
ซึ่งเป็นงานสนับสนุนให้โครงการนั้นดำเนินได้ด้วยความราบรื่น
สำเร็จลุล่วงตามวัตถุประสงค์และเป้าหมายที่กำหนดไว้

สำหรับงานในส่วนกฎหมายมีหน้าที่ดูแลรับผิดชอบในการดำเนินการเกี่ยวกับ การดำเนินคดี
การบังคับคดี การให้คำปรึกษางานด้านนิติกรรมสัญญาต่าง ๆ

6.  งานด้านพัฒนาธุรกิจและวิเคราะห์โครงการ

ดูแลรับผิดชอบในการหาโอกาสทางธุรกิจใหม่ ๆ
ร่วมมือกับฝ่ายประมาณราคาในการหาช่องทางทางการตลาดใหม่ ๆ
ศึกษาความเป็นไปได้ของโครงการต่าง ๆ ประเมินศักยภาพของเจ้าของงานและคู่ค้า

2.  ผลกระทบต่อสิ่งแวดล้อม

บริษัทฯตระหนักถึงผลกระทบต่อสิ่งแวดล้อมเป็นสำคัญ นอกจากการปฏิบัติงานตามกฎระเบียบปฏิบัติ
ในการอนุรักษ์สิ่งแวดล้อมแล้วบริษัทฯได้เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานของบริษัทฯ
ไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

มาตรการลดผลกระทบและมาตรการติดตามตรวจสอบคุณภาพสิ่งแวดล้อม
ที่จัดทำขึ้นนี้เป็นเพียงมาตรการเบื้องต้น
อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
ซึ่งบริษัทฯได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่าง
    ๆ ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง เช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่าง ๆ
    ที่ใช้ในพื้นที่ก่อสร้างเพื่อป้องกันการปล่อยเขม่า ฝุ่นละออง
    ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร
    ซึ่งบริษัทฯจัดให้มีป้ายสัญญาณเพื่อความคล่องตัวและความปลอดภัยในการจราจรและลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะบริเวณก่อสร้างที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ใช้เครื่องยนต์หรือเครื่องจักรที่มีการบำรุงรักษาอย่างสม่ำเสมอเพื่อป้องกันเสียงดังเกินควร

3)  ใช้แนวรั้วปิดบังเสียงกรณีที่เครื่องจักรทำงานใกล้ชิดกับชุมชน

ผลกระทบกับแหล่งชุมชนใกล้เคียง

1)  มีผู้แทนของบริษัทฯเข้าร่วมฟังชี้แจงในการประชุมกรรมการหมู่บ้าน หรือ อบต. ทุกครั้ง
    โดยขอความเห็นและปฏิบัติตาม (ถ้าทำได้)

2)  ติดป้ายประกาศแจ้งรายละเอียด ชื่อและสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชนตามสมควร ดังที่บริษัทฯมีนโยบายในการช่วยเหลือสังคม
    โดยการมอบทุนการศึกษาและอุปกรณ์การศึกษา และการก่อสร้างอาคารเรียน อาคารห้องสมุด
    ให้แก่โรงเรียนต่าง ๆ ที่ขาดแคลนในบริเวณหน่วยงานก่อสร้าง
    บริษัทฯยังคงสานต่อนโยบายช่วยเหลือสังคมอย่างต่อเนื่อง

4)  ในกรณีเกิดปัญหามวลชน

-   เร่งแจ้งหน่วยราชการเพื่อเป็นผู้ไกล่เกลี่ย

-   ออกเงินรองรับความเสียหายเบื้องต้น
    ซึ่งสามารถเรียกคืนจากผู้ว่าจ้างได้ถ้าไม่ใช่ความผิดของผู้รับเหมา

-   ติดตามผลสรุปทำรายงานทุกอาทิตย์ จนสิ้นสุดปัญหา

5)  ทำรายงานประจำเดือนเพื่อสรุปสถานการณ์

บริษัทฯได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพของสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย

บริษัทฯ
ถือว่าความสำเร็จที่สมบูรณ์ของงานต้องมาพร้อมกับความปลอดภัยของพนักงานและลูกจ้างรวมไปถึงผู้มีส่วนร่วมทุกคน
ภายใต้สำนึกที่ว่าความปลอดภัยมิใช่เป็นเพียงแต่กฎหมายหรือข้อบังคับที่จะต้องปฏิบัติตามแต่ความปลอดภัยเป็นเรื่องของคุณธรรมและมนุษยธรรม
เป็นสิทธิที่ผู้ร่วมงานทุกคนจะต้องได้รับ ความปลอดภัยจึงถือเป็นคุณค่าอันหนึ่งขององค์กร
ที่ถือปฏิบัติมาและจะต้องสืบทอดต่อไป
ผู้บริหารและพนักงานทุกคนจะได้รับมอบหมายให้รับผิดชอบดูแลความปลอดภัยตามส่วนงานเป็นลำดับ
โดยมิให้ถือว่าความปลอดภัยเป็นส่วนเพิ่มเติม
แต่ความปลอดภัยเป็นงานที่จะต้องทำให้สำเร็จและจะต้องคำนึงถึงก่อนเสมอ

นโยบายความปลอดภัย

ผลสะท้อนจากแนวคิดดังกล่าว บริษัทฯ ได้กำหนดให้เป็นนโยบายความปลอดภัยต่อพนักงานทุกคนดังนี้

1.  บริษัทฯ จะส่งเสริมและสร้างสรรค์ให้มีการทำงานอย่างปลอดภัย

2.  บริษัทฯ ถือว่าผู้ปฏิบัติงานทุกคนเป็นทรัพยากรที่มีคุณค่าของบริษัทฯ
    ดังนั้นความปลอดภัยของผู้ปฏิบัติงานจึงเป็นนโยบายที่สำคัญของบริษัทฯ

3.  บริษัทฯ จะให้การสนับสนุนเพื่อก่อให้เกิดความปลอดภัยในการทำงาน
    จัดเครื่องมือเครื่องใช้ที่มีสภาพปลอดภัยรวมทั้งจัดให้มีสภาพการทำงาน
    และมีวิธีการทำงานที่ปลอดภัย ตลอดจนส่งเสริมให้ความรู้แก่ผู้ปฏิบัติงาน
    และจูงใจให้เกิดการทำงานได้อย่างปลอดภัย

4.  บริษัทฯ กำหนดเป็นนโยบายให้มีคณะกรรมการความปลอดภัย อาชีวอนามัยและสภาพแวดล้อม
    เพื่อวางแผนงานและโครงการเกี่ยวกับความปลอดภัย
    ตลอดจนบริหารและพัฒนาแผนงานโครงการให้สัมฤทธิผลอย่างมีประสิทธิภาพ

5.  บริษัทฯ
    กำหนดเป็นนโยบายให้ผู้บังคับบัญชาทุกคนต้องมีหน้าที่ดูแลรับผิดชอบในเรื่องความปลอดภัยในการทำงานของผู้ใต้บังคับบัญชาให้เป็นไปตามระเบียบและกฎแห่งความปลอดภัยที่บริษัทฯ
    กำหนดขึ้นโดยเข้มงวดกวดขัน

6.  บริษัทฯ
    กำหนดเป็นนโยบายให้ผู้ปฏิบัติงานทุกคนต้องมีหน้าที่รับผิดชอบในการปฏิบัติงานให้เกิดความปลอดภัยแก่ตนเองและเพื่อนร่วมงานและเป็นไปตามกฎระเบียบแห่งความปลอดภัยที่บริษัทฯ
    กำหนดขึ้นโดยเคร่งครัด

องค์ประกอบสำคัญของงานความปลอดภัย (Key element of safety plan)

-   มาตรฐานความปลอดภัย อาชีวอนามัยและสิ่งแวดล้อม (Company HSE manual)

-   การอบรมให้กับพนักงานทุกระดับ (Safety training programs for all staff
    position)

-   การอบรมให้ความรู้และปลูกฝังทัศนคติที่ดีแก่ผู้เข้าใหม่ (New employee orientation and
    training program)

-   กิจกรรมส่งเสริม สนับสนุนและให้รางวัลความปลอดภัย (Safety promotion and
    incentive program)

-   การประเมินความเสี่ยงและการป้องกัน (Job safety analysis (JSA) program for
    all major and high risk work)

-   ระบบการสอบสวนและรายงานอุบัติเหตุเพื่อการปรับปรุงแก้ไข (Accident investigation
    and reporting system with follow up corrective measures)

-   การจัดทำสถิติและการวิเคราะห์ (Accident statistic and analysis)

-   การจัดเตรียมวิธีการทำงานและการป้องกันก่อนเริ่มงาน (Preparing work method
    statement and accident prevention method)

-   การกำกับดูแลและการตรวจความปลอดภัย (Safety audit and inspection)

นอกจากการดำเนินการป้องกันโดยมาตรการต่าง ๆ แล้ว บริษัทฯ
เล็งเห็นถึงความจำเป็นในการสร้างให้ความปลอดภัยเป็นส่วนหนึ่งของความสำเร็จในงาน (Safety
in Process)
เป็นสิ่งที่ต้องกระทำเพื่อให้เกิดการทำงานที่ปลอดภัยที่ยั่งยืนและแทรกอยู่ในระบบความคิดของการทำงานเสมอ
บริษัทฯจัดให้มีการปลูกฝังทัศนคติและความเข้าใจในการบริหารและดูแลงานความปลอดภัยให้กับพนักงานทุกระดับด้วย
โดยได้จัดให้มี Safety Talk เป็นประจำสม่ำเสมอในทุกหน่วยงาน
เพื่อให้พนักงานและลูกจ้างทุกคนมีความรู้ความเข้าใจในการทำงานและรับทราบถึงข้อมูลข่าวสารต่าง
ๆ ที่เกี่ยวกับความปลอดภัย
อาชีวอนามัยและสิ่งแวดล้อมทั้งจากหน่วยงานของตนเองและหน่วยงานภายนอกที่เกี่ยวข้อง

ในปี 2549 ที่ผ่านมา บริษัทฯ ได้จัดนิทรรศการ ความปลอดภัย อาชีวอนามัยและสิ่งแวดล้อม 2 ครั้งขึ้นที่หน่วยงานโครงการก่อสร้าง ระบบขนส่งทางรถไฟเชื่อมทางอากาศยานสุวรรณภูมิและสถานีรับส่งผู้โดยสารอากาศยาน หน่วยงานโครงการก่อร้างโรงไฟฟ้าราชบุรีและโรงไฟฟ้าพระนครใต้ เพื่อให้พนักงานได้ตระหนักถึงความสำคัญในการปฏิบัติงานโดยตั้งอยู่บนพื้นฐานของความปลอดภัย อาชีวอนามัยและสิ่งแวดล้อม อีกทั้งเป็นการสร้างจิตสำนึกให้แก่ผู้ปฏิบัติงาน รวมถึงการประชาสัมพันธ์ชื่อเสียงองค์กร ที่มุ่งมั่นสร้างมาตรฐานความปลอดภัย อาชีว- -อนามัย และสภาพแวดล้อมในการทำงานที่ดี นอกจากนั้นแล้ว ยังได้จัดกิจกรรมส่งเสริมความปลอดภัย อาชีวอนามัย และสิ่งแวดล้อมประจำปี 2549 ขึ้น เพื่อเป็นการกระตุ้นให้พนักงานและลูกจ้างทุกคนในบริษัทฯ มีส่วนร่วมในการดำเนินงานกิจกรรมความปลอดภัย โดยการจัดประกวดหน่วยงานดีเด่นด้านความปลอดภัยขึ้น 

สถิติความปลอดภัย ( Safety Statistic)

[]จากแนวความคิดและการปฏิบัติอย่างเคร่งครัดทำให้บริษัทฯ
ประสบความสำเร็จทางด้านความปลอดภัยเป็นอย่างดี โดยบริษัทฯ
มีสถิติอุบัติเหตุต่ำกว่าค่าเฉลี่ยของกลุ่มบริษัทก่อสร้างในอุตสาหกรรมและต่ำกว่าค่าเฉลี่ยของกลุ่มบริษัทในทุกประเภทของกิจการภายในประเทศด้วย

งานที่ยังไม่ส่งมอบเฉพาะงานโครงการ หรือซื้อขายที่มีมูลค่าสูง

-   โครงการที่อยู่ระหว่างดำเนินการก่อสร้าง ณ วันสิ้นงวดปี 2549
    คิดเป็นมูลค่างานตามสัญญาทั้งหมดประมาณ 25,483 ล้านบาท

-   งานที่ยังไม่ส่งมอบ ณ วันสิ้นงวด 31 ธันวาคม 2549 ที่มีมูลค่ามากกว่า 10%
    ของรายได้รวมมีดังนี้

  -----------------------------------------------------------------------------------------------------
  ชื่อโครงการ                                     เจ้าของงาน                   ที่ตั้ง
  --------------------------------------------- --------------------------- ---------------------------
  โครงการระบบขนส่งทางรถไฟเชื่อมท่าอากาศยานสุวรรณภูมิ   การรถไฟแห่งประเทศไทย         กรุงเทพมหานครและสมุทรปราการ
  และสถานีรับส่งผู้โดยสารอากาศยานในเมือง                                          

  โรงไฟฟ้าพลังงานความร้อนร่วม จ.ราชบุรี               บจก.ราชบุรีพาวเวอร์            ราชบุรี

  โรงไฟฟ้าพลังงานความร้อนร่วมพระนครใต้ ชุดที่ 3         การไฟฟ้าฝ่ายผลิตแห่งประเทศไทย   สมุทรปราการ

  ไฟฟ้าพลังงานความร้อนร่วมสงขลา                     Marubeni Corp.              สงขลา

  โครงการระบายน้ำบริเวณสนามบินสุวรรณภูมิ ส่วนที่ 3       กรมชลประทาน                 สมุทรปราการ

  โครงการก่อสร้างศูนย์ราชการกรุงเทพมหานคร (สัญญาที่ 2)  บจก.ธนารักษ์พัฒนาสินทรัพย์        กรุงเทพมหานคร

  โครงการก่อสร้างศูนย์ราชการกรุงเทพมหานคร (สัญญาที่ 4)  บจก.ธนารักษ์พัฒนาสินทรัพย์        กรุงเทพมหานคร
  -----------------------------------------------------------------------------------------------------